**Agrīnās intervences pakalpojuma sniegšanas kārtība un apmaksas nosacījumi**

1. IZPILDĪTĀJS, kuram šī Līguma 1.pielikumā ir iekļauts Sekundāro ambulatoro pakalpojumu veids “Agrīnās intervences pakalpojumi bērniem ar autiskā spektra traucējumiem” apņemas sniegt valsts apmaksātus agrīnās intervences pakalpojumus bērniem līdz 6 gadu vecumam ar autiskā spektra traucējumiem (turpmāk – agrīnās intervences pakalpojumi).
2. IZPILDĪTĀJS var uzsākt Agrīnās intervences pakalpojumu, ja izpildās visi kritēriji:
   1. bērns ir vecumā līdz 6 gadiem (ieskaitot), prioritāri sniedzot pakalpojumu līdz 3 gadiem (ieskaitot);
   2. bērnam ir pamanīti pirmreizēji simptomi, kavēta psihiskā attīstība;
   3. bērns iepriekš nav saņēmis Agrīnās intervences pakalpojumu.
3. Agrīnās intervences pakalpojumā tiek nodrošināts:
   1. pacienta anamnēzes apkopojums;
   2. pacienta attīstības, spēju un prasmju izvērtēšana;
   3. pacienta individuālā intervences plāna izstrādāšana;
   4. agrīnās intervences nodarbības (līdz 20 nodarbībām pie katra speciālista);
   5. agrīnās intervences komandas sanāksmes;
   6. ieteikumi pacienta ģimenei un tālākās sadarbības organizēšana;
   7. pacienta monitorings ne retāk kā reizi gadā (līdz 6 gadu vecumam, ieskaitot);
   8. vecāku izglītojošo grupu nodarbības (līdz 10 bērnu vecāki (viens vecāks vai pārī), nodarbības ilgums – 2 akadēmiskās stundas).
4. IZPILDĪTĀJS nodrošina, ka šīs kārtības 3.8.punktā norādītajās nodarbībās tiek runāts par tēmām:
   1. Komunikācijas īpatnības bērniem ar autiskā spektra traucējumiem;
   2. Alternatīvās komunikācijas metodes (vides atbalsts);
   3. Dienas režīms (ikdienā un ārpus ikdienas);
   4. Miega un ēšanas īpatnības;
   5. Pašaprūpes prasmju attīstības īpatnības;
   6. Nevēlama uzvedība bērniem ar autiskā spektra traucējumiem un uzvedības koriģēšanas metodes.
5. IZPILDĪTĀJS nodrošina, ka šīs kārtības 4.punktā norādītās nodarbības vada 1 – 2 speciālisti no 6.punktā norādītajiem speciālistiem.
6. IZPILDĪTĀJS nodrošina, ka agrīnās intervences pakalpojumu sniedz multiprofesionāla komanda:
   1. klīniskais un veselības psihologs, kas ir sertificēts un reģistrēts Psihologu reģistrā;
   2. psihiatrs vai bērnu psihiatrs, kas ir sertificēts un reģistrēts Ārstniecības personu un ārstniecības atbalsta personu reģistrā;
   3. lietišķās uzvedības analīzes (ABA) speciālists ar bakalaura izglītību sociālās zinātnēs vai veselības aprūpē un ar derīgu sertifikātu, kas apliecina apgūtu metodi vismaz 270 stundu apmērā vai izglītības iestādes izziņa ar apgūtu metodi vismaz 187 stundu apmērā un norādītu supervizoru;
   4. funkcionālie speciālisti:
      1. audiologopēds un/vai logopēdijas speciālisti (skolotājs logopēds, logopēds), kas ir sertificēts un reģistrēts Ārstniecības personu un ārstniecības atbalsta personu reģistrā;
      2. ergoterapeits, kas ir sertificēts un reģistrēts Ārstniecības personu un ārstniecības atbalsta personu reģistrā;
      3. fizioterapeits, kas ir sertificēts un reģistrēts Ārstniecības personu un ārstniecības atbalsta personu reģistrā.
7. Papildus šīs kārtības 6.punktā minētajiem speciālistiem IZPILDĪTĀJS var piesaistīt citus speciālistus pēc nepieciešamības, atbilstoši bērna vajadzībām.
8. IZPILDĪTĀJS nodrošina, ka agrīnās intervences pakalpojums tiek sniegts uz zinātniski pamatotām un pētījumiem balstītām intervences metodēm, kuras apskatāmas Klīniskajā algoritmā “Autiskā spektra traucējumu (AST) agrīna diagnostika un ārstēšana” (<https://www.spkc.gov.lv/lv/kliniskie-algoritmi-un-pacientu-celi> <https://www.spkc.gov.lv/lv/media/6033/download> ).
9. IZPILDĪTĀJS nodrošina, ka kabinets, kurā tiks sniegts agrīnās intervences pakalpojums, ir aprīkots atbilstoši šādām prasībām:
   1. regulējamas mēbeles atbilstoši bērna augumam;
   2. speciālista darba galds;
   3. slēdzami vai aizverami skapji.
10. IZPILDĪTĀJS agrīnās intervences pakalpojumu sniedz pacientiem ar ģimenes ārsta vai sekundārās ambulatorās veselības aprūpes ārsta - speciālista nosūtījumu atbilstoši normatīvajos aktos noteiktajai kārtībai.
11. IZPILDĪTĀJS nodrošina pirmreizēju agrīnās intervences pakalpojuma pieejamību ne vēlāk kā 1 mēneša laikā no dienas, kad pacients ir pieteicies uz šo pakalpojumu.
12. IZPILDĪTĀJS var pārtraukt sniegt Agrīnās intervences pakalpojumu bērnam, ja izpildās kāds no kritērijiem:
    1. bērna attīstība atbilst vecumam;
    2. bērnam pēkšņi pasliktinās veselības stāvoklis, kas liedz turpināt pakalpojuma saņemšanu, piemēram, pastiprinās epilepsijas lēkmes
    3. ja neattaisnotu iemeslu dēļ vismaz 3 reizes neierodas uz Agrīnās intervences pakalpojumu.
13. IZPILDĪTĀJS papildus šī Līguma 1.pielikuma 2.punktā noteiktajai plānotai līguma summai saņem maksājumu par pacientiem veikto agrīnās intervences pakalpojumu.
14. IZPILDĪTĀJS par sniegtajiem agrīnās intervences pakalpojumiem ievada Vadības informācijas sistēmā veidlapas Nr.024/u „Ambulatorā pacienta talons” informāciju, norādot pacientu grupu “139 - *Bērns līdz 6 gadu vecumam (ieskaitot) ar autiskā spektra traucējumiem, kas saņem agrīnās intervences pakalpojumus”.*
15. IZPILDĪTĀJS par sniegtajiem agrīnās intervences pakalpojumiem ievada Vadības informācijas sistēmā veidlapas Nr.024/u „Ambulatorā pacienta talons” informāciju, norādot manipulācijas:

|  |  |
| --- | --- |
| **Manipulāciju kods** | **Manipulācijas nosaukums** |
|  |
| 13119 | Multiprofesionālas komandas izvērtēšanas un vizītes ar vecākiem veikšana AST agrīnās intervences ietvaros, ko nodrošina 6 speciālisti. Norāda multiprofesionālas intervences komandas vadītājs vienu reizi kursa ietvaros |  |
| 13120 | Multiprofesionālas komandas individuāla AST agrīnās intervences plāna izstrādāšana pacientam, ko nodrošina 6 speciālisti. Norāda multiprofesionālas intervences komandas vadītājs vienu reizi kursa ietvaros |  |
| 13121\* | Multiprofesionāls AST agrīnās intervences pakalpojums - nodarbības, ko nodrošina līdz 3 speciālistiem dienā |  |
| 13122 | Multiprofesionālas komandas apspriede -  intervences novērtējums, AST agrīnās intervences ietvaros, ko nodrošina 5 speciālisti.  Norāda multiprofesionālas intervences komandas vadītājs vienu reizi kursa ietvaros |  |
| 13123 | Piemaksa manipulācijai 13120 un 13122 multiprofesionāla AST agrīnās intervences pakalpojuma ietvaros par viena papildus speciālista darbu (60 min.) |  |
| 13124 | Grupas nodarbība vecākiem AST agrīnās intervences ietvaros |  |
| 13125 | Psihoemocionālas attīstības izvērtējums |  |
| 13126 | Gala vizīte vecākiem pēc AST agrīnās intervences kursa pabeigšanas |  |
| 13109 | Autiska spektra traucējumu diagnostika |  |

\*manipulācijā 13121 nav iekļauts psihiatra/ bērnu psihiatra darbs

1. Bērnu izvērtēšanu un vizīti ar vecākiem AST agrīnās intervences ietvaros veic šādi speciālisti:
   1. klīniskais un/vai veselības psihologs;
   2. funkcionālie speciālisti (ergoterapeits, audiologopēds un/vai logopēdijas speciālisti (skolotājs logopēds, logopēds), fizioterapeits);
   3. agrīnās intervences komandas vadītājs;
   4. lietišķās uzvedības analīzes (ABA) speciālists.
2. AST agrīnās intervences plāna sastādīšanā piedalās šādi speciālisti:
   1. agrīnās intervences komandas vadītājs;
   2. klīniskais un/vai veselības psihologs;
   3. funkcionālie speciālisti(ergoterapeits, audiologopēds un/vai logopēdijas speciālisti (skolotājs logopēds, logopēds), fizioterapeits);
   4. lietišķās uzvedības analīzes (ABA) speciālists.
3. IZPILDĪTĀJS ievēro šādas **prasības pakalpojuma rindu organizācijai**:
   1. nodrošina personas pierakstu uz agrīnas intervences pakalpojumu gan klātienē, gan telefoniski, gan elektroniski, atbilstoši ārstniecības iestādes mājas lapā norādītai kārtībai;
   2. nodrošina personas informēšanu par pierakstu uz pakalpojumu telefoniski, divas darba dienas pirms paredzētā pakalpojuma, ja gaidīšanas laiks līdz pakalpojuma saņemšanas brīdim ir bijis ilgāks par 14 kalendārām dienām.
4. IZPILDĪTĀJS nodrošina:
   1. pacienta pilnvarotās personas informēšanu par agrīnas intervences pakalpojumu ietvaros plānoto ārstēšanas procesu, tā riskiem, nodarbību/procedūru un/vai konsultāciju biežumu un citiem nozīmīgiem jautājumiem, kas saistīti ar konkrētām ārstēšanā pielietotām metodēm;
   2. multiprofesionālās komandas sapulces vismaz vienu reizi nedēļā, kurā komandas dalībnieki komunicē par pacienta klīnisko informāciju, novērtē terapijas procesu un dinamiku, nepieciešamības gadījumā koriģē pakalpojumu plānu un/vai mērķus;
   3. multiprofesionālās komandas sapulcēs pieņemto lēmumu atspoguļošanu pacienta medicīniskajā dokumentācijā un pacienta likumisko pārstāvju informēšanu par būtiskām izmaiņām plānā;
   4. rezultātu novērtēšanu pēc agrīnas intervences pakalpojumu kursa pabeigšanas (mērķis sasniegts/daļēji sasniegts/nav sasniegts), norādot Vadības informācijas sistēmas veidlapā Nr.024/u „Ambulatorā pacienta talons” atbilstošu manipulācijas kodu:

|  |  |
| --- | --- |
| **Manipulācijas kods** | **Manipulācijas nosaukums** |
| 13090 | Psihiatriskās ārstēšanas un psihiatriskās rehabilitācijas kursa plāna mērķis nav sasniegts |
| 13091 | Psihiatriskās ārstēšanas un psihiatriskās rehabilitācijas kursa plāna mērķis sasniegts |
| 13092 | Psihiatriskās ārstēšanas un psihiatriskās rehabilitācijas kursa plāna mērķis daļēji sasniegts |

* 1. ka Vadības informācijas sistēmas veidlapā Nr.024/u „Ambulatorā pacienta talons” tiks norādīts atbilstošs manipulācijas kods, ja ārstēšanas kurss kāda iemesla dēļ ir pārtraukts:

|  |  |
| --- | --- |
| **Manipulācijas kods** | **Manipulācijas nosaukums** |
| 13087 | Ārstēšanas un rehabilitācijas kurss pārtraukts, jo pacients to neapmeklē |
| 13088 | Ārstēšanas un rehabilitācijas kurss pārtraukts, citu iemeslu dēļ |

* 1. pēc agrīnas intervences pakalpojumu sniegšanas pabeigšanas – izraksta (veidlapa Nr. 027/u “Izraksts no stacionārā/ambulatorā pacienta medicīniskās kartes” vai veidlapas formas Nr.003/u III sadaļa jeb Epikrīze) izsniegšanu pacientam un nosūtītājam, norādot izrakstā personai sniegto agrīnas intervences pakalpojumu vērtējumu, vai ir sasniegti izvirzītie mērķi, kāds ir personas veselības stāvokļa novērtējums, kā arī rekomendācijas tālākajai ārstēšanai un rehabilitācijai (t.sk arī rekomendācijas izglītības iestādēm), lai nodrošinātu pēctecīgu ārstēšanu;
  2. izraksta informācijas ievadi Vienotās veselības nozares elektroniskās informācijas sistēmā.

1. **Pakalpojuma kvalitātes vērtēšanas kritēriji:**
   1. Pakalpojuma kvalitātes vērtēšanas kritēriji tiek vērtēti reizi gadā par iepriekšējo gadu un DIENESTS ir tiesīgs pārskatīt līguma nosacījumus vai pārtraukt līgumu par pakalpojumu sniegšanu, ja vērtēšanas kritēriji ir nepieņemamā līmenī atbilstoši šī pielikuma 2. tabulā norādītajiem mērķa rādītājiem.
   2. DIENESTS ir tiesīgs noteikt papildu kritērijus vai mainīt esošos, par to iepriekš rakstiski informējot IZPILDĪTĀJU.
   3. Aprēķina metodika pamatoto pacientu sūdzību novērtējumam:
   4. Aprēķina metodika sasniegto mērķu novērtējumam:
   5. Aprēķina metodika pakalpojuma īpatsvaram, kurus sniedzot piesaistīta multiprofesionāla komanda (ne mazāk kā 4 speciālisti):

*2.tabula*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kritērija nosaukums** | **Mērķa rādītāji** | | | | | | | |
| **Nepieņemams** | | | | **Pieņemams** | | | |
| **2023.** | **2024.** | **2025.** | **2026. un turpmāk** | **2023.** | **2024.** | **2025.** | **2026. un turpmāk** |
| Pamatoto sūdzību īpatsvars no pacientiem | ≥5% | ≥5% | ≥5% | ≥5% | <5% | <5% | <5% | <5% |
| Sasniegto kursa mērķu īpatsvars | <70% | <75% | <80% | <85% | ≥70% | ≥75% | ≥80% | ≥85% |
| Pakalpojumu īpatsvars, kurus sniedzot piesaistīta multiprofesionāla komanda (4 un vairāk) | <70% | <80% | <80% | <80% | ≥70% | ≥80% | ≥80% | ≥80% |